Document ID: 31979R0995

ΚΑΝΟΝΙΣΜΟΣ (ΕΟΚ) αριθ. 995/79 ΤΗΣ ΕΠΙΤΡΟΠΗΣ της 21ης Μαΐου 1979 περί τροποποιήσεως του κανονισμού (ΕΟΚ) αριθ. 1193/78, σχετικού με τη θέσπιση διατάξεων-πλαισίων για τις συμβάσεις που αφορούν την πώληση σπόρων κίκεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2874/77 του Συμβουλίου της 19ης Δεκεμβρίου 1977 που προβλέπει ειδικά μέτρα για τα σπέρματα κίκεως(1), και ιδίως το άρθρο 2 παράγραφος 5,
Εκτιμώντας:
ότι το άρθρο 2 του κανονισμού (ΕΟΚ) αριθ. 1193/78 της Επιτροπής(2) που προβλέπει ότι οι συμβάσεις που αφορούν την πώληση σπόρων κίκεως συνάπτονται το αργότερο την 30ή Απριλίου κάθε χρόνου για την επόμενη συγκομιδή- ότι, λαμβανομένων υπόψη των πλέον διαδεδομένων εμπορικών συνηθειών, ο καθορισμός ενός παρομοίου χρονικού ορίου δεν διευκολύνει τη σύναψη των συμβάσεων- ότι πρέπει, ως εκ τούτου, να καταργηθεί αυτό το χρονικό όριο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 1193/78 αντικαθίσταται από το ακόλουθο κείμενο:
"Άρθρο 2
Η σύμβαση συνάπτεται εγγράφως και κατ' έκταση."
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει αμέσως σε κάθε Κράτος Μέλος.
Έγινε στις Βρυξέλλες, στις 21 Μαΐου 1979.

Labels: 3
2
17